 

**PROJEKTAS „Motyvuoti mokytojai ir tėvai, – motyvuoti mokiniai“ Nr. 09.2.1-ESFA-K-728-01-0022 (1.2.1. veikla)**

**Gargždų „Minijos“ progimnazijos 8D KLASĖS mokinių, MOKYTOJŲ ir tėvų sesijos, VYKUSIOS 2018-11-08,**

**APIBENDRINIMAS**

**Laikas:** 2018m. lapkričio 8d., 118 kab.

**Dalyviai:** tėvai -18, mokiniai- 12

Sesiją vyko naudojant dalyvaujančios lyderystės metodus ( rato, 6 9, triadų ir „Pasaulio kavinė“).

Diskusijų metu buvo iškelti du klausimai:“ Kas man kelia nerimą kai kalbame apie mokyklą“, „Ko mes tikimės iš mokyklos ateityje“

KAS MAN KELIA NERIMĄ KAI KALBAME APIE MOKYKLĄ?

Mokiniams :

-triukšmas klasėje pamokų metu –mokytojai neturi instrumento/ negeba/ nesistengia valdyti klasės;

-mokytojų ir mokinių tarpusavio bendravimas, kai mokiniai neišklausomi, dažnai rodomos mokytojo neigiamos emocijos ( biologija, rusų k., fizika, chemija);

- užduoties išaiškinimo, užtvirtinimo kaip suprato užduotį, individualaus komentavimo nebuvimas;

- konsultacijų vedimas ( mokiniai paliekami savarankiškai atlikti užduotis, mokytojas išeina);

-tvanku klasėse, per daug mokinių;

-patyčios iš mokytojų pusės;

-nedraugiška bendruomenė (vaikai su vaikais; mokytojai su vaikais);

-mažos porcijos valgykloje;

-nešvarūs tualetai;

-nepraktiška mokyklinė uniforma, švarkai;

- mokinių budėjimas mokykloje;

-namų darbai užduodami, bet netikrinami, neaiškus principas kaip ir kam užduodami namų darbai;

-namų darbai užduodami nevienodai ir neaišku, kodėl tiems mokiniams;

-per mažos rūbų spintelės;

-trūksta laiko pavalgyti.

Tėvams :

-skirstomis vaikai: vieniems daugiau dėmesio, kitiems – mažiau ( galbūt vienas labiau mėgiamas, kitas- mažiau);

-objektyvumo stoka;

-mokymo rezultatai ( nepakankamai išaiškinama, paviršutiniškas darbas);

-mokytojo darbo metodai, mokymo metodai ( mokiniams nuobodu, monotoniška, nesuinteresuoja, trūksta pavyzdžių –praktinės veiklos ( fizika));

- tėvai pritaria uniformai, tačiau ši uniforma nėra praktiška;

-dailė, muzika, kūno kultūra turėtų būti vertinama ne balais, o įskaita;

- vaikų rezultatai ( neaišku ar vertinamos žinios, ar elgesys / drausmės pažymys);

-dėmesio stoka mokiniams iš mokytojų pusės;

-informacijos stoka iš mokytojų pusės (neaišku už kokius gebėjimus bus vertinama, kada vertinama, TAMO dienyne nėra pildomi ATSISKAITYMAI);

-nėra sistemingo spragų peržiūrėjimo, nėra sistemingai teikiama pagalba mokiniui, turinčiam spragų;

-atvirų durų dienų organizavimo principai;

- per didelės klasės;

-tėvai nepageidaujami valgykloje.

KO TIKISI ATEITYJE IŠ MOKYKLOS?

Mokiniai:

-kaip įmanoma skirti daugiau dėmesio mokiniui asmeniškai/ individualiai;

-keisti uniformą pagal mokinių pageidavimus ( džemperiai) arba išvis panaikinti;

- kad nebūtų privaloma eiti į netradicinio ugdymo dienas;

-keisti meniu valgykloje, maistas kaip įmanoma pigesnis, ilgesnė valgymo pertrauka pamokos trumpinimo sąskaita);

-daugiau projektinių darbų iš įvairių dalykų;

-mažesnės klasės, kad būtų galima skirti didesnį dėmesį kiekvienam mokiniui;

-atsisakyti vaikų budėjimo;

-matematikos pamoks turėtų vykti individualiose grupėse;

- sudominti mokinius pamokoje, mokyti dirbti su išmaniaisiais telefonais;

-perspėti apie atsiskaitymus;

-įleisti į kabinetus per pertraukas.

Tėvai:

-TAMO dienyne rašyti numatomus atsiskaitymus;

- nereikia uniforminių švarkų; socialinės atskirties problemos švarkas nesprendžia. Vaikams reikia individualumo;

- reikia informacinių technologijų pamokų arba būrelio mokytis programuoti, kurti filmus ir pan.;

-mokyti vaikus mokytis;

-mokytojų darbo metodų tobulėjimo, profesionalumo, naujovių diegimo;

-mokytojai turi išmokti mokyti vaikus mokytis;

-tikimės abipusės pagarbos ( tiek iš mokinių pusės, tiek iš mokytojų);

-tikimės mokytojų ir vaikų bendradarbiavimo, objektyvumo vertinant, pagarbos vienas kitam;

- tikimės , kad visi mokytojai parašę pažymį TAMO dienyne parašys komentarą už ką jis gautas;

-mokyklos saugumas –teritorija aptverta, elektroniniai pažymėjimai;

- tikimės bendros vaikų –tėvų veiklos, švenčių;

-ateityje tikimės mažesnių klasių, max 22 -24 mokiniai;

-penktadieniais – laisva apranga;

- netradicinio ugdymo dienas išbraukti, geriau trumpinti vasaros atostogas.

Į klausimą ar patiko tokio pobūdžio užsiėmimas, ir tėvai ,ir vaikai atsakė teigiamai. „ Neliko oficialumo, šaltumo, lyg vykdytume nemalonią pareigą“. „Tokie užsiėmimai sukuria teigiamą atmosferą, norą įsigilinti į mokyklos gyvenimą“

Renginio akimirkos nuotraukose

 

 

